**Školský vzdelávací program**

Základnej umeleckej školy Budmerice

**„Najušľachtilejšie umenie je také, ktoré robí radosť ostatným“**

ŠKOLSKÝ VZDELÁVACÍ PROGRAM

„UMENIE PRE RADOSŤ"

**Názov ŠkVP UMENIE PRE RADOSŤ**

**Stupeň vzdelania** ISCED 1B, primárne umelecké vzdelanie,

ISCED 2B, nižšie sekundárne umelecké vzdelanie

**Dĺžka štúdia** podľa umeleckého odboru

**Forma štúdia** denná

**Vyučovací jazyk** slovenský

**Druh školy** štátna

**Dátum schválenia**

**Miesto vydania** ZUŠ Budmerice

**Názov školy** Základná umelecká škola Budmerice

**Adresa školy** Budmerice 430, 900 86 Budmerice

**Riaditeľ školy** PaedDr. Mária Kubovičová

**Kontakt** 0910 971 414

**e-mail** [zusbudmerice@gmail.com](mailto:zusbudmerice@gmail.com)

**Registrácia školy** škola bude zaradená v sieti škôl MŠ SR

**Názov zriaďovateľa** Obec Budmerice

Adresa zriaďovateľa Budmerice 534, 900 86 Budmerice

Kontakt 0917 281 431

e-mail [starosta@budmerice.sk](mailto:starosta@budmerice.sk)

**OBSAH**

[VŠEOBECNÁ CHARAKTERISTIKA 5](#_Toc525805150)

[Formy štúdia a dĺžka štúdia 5](#_Toc525805151)

[KOMPETENCIE 6](#_Toc525805152)

[Všeobecné kompetencie 6](#_Toc525805153)

[KĽÚČOVÉ KOMPETENCIE V ZÁKLADNOM UMELECKOM VZDELÁVANÍ 8](#_Toc525805154)

[PRIEREZOVÉ TÉMY 8](#_Toc525805155)

[VLASTNÉ ZAMERANIE ZUŠ V BUDMERICIACH 9](#_Toc525805156)

[VEĽKOSŤ A VYBAVENIE ŠKOLY 9](#_Toc525805157)

[PERSONÁLNE ZABEZPEČENIE 10](#_Toc525805158)

[VEDENIE ŠKOLY: 10](#_Toc525805159)

[PEDAGOGICKÍ ZAMESTNANCI: 10](#_Toc525805160)

[TECHNICKO - HOSPODÁRSKI A PREVÁDZKOVÍ ZAMESTNANCI: 10](#_Toc525805161)

[VNÚTORNÝ SYSTÉM KONTROLY A HODNOTENIA ZAMESTNANCOV ŠKOLY 10](#_Toc525805162)

[Kontrolná činnosť zamestnancov školy 11](#_Toc525805163)

[Hospitačná činnosť 11](#_Toc525805164)

[Hodnotenie komisionálnych skúšok 12](#_Toc525805165)

[Hodnotenie koncertov a verejných vystúpení 12](#_Toc525805166)

[Hodnotenie školy - autoevalvácia (sebahodnotenie) 12](#_Toc525805167)

[Spôsob ukončovania výchovy a vzdelávania a vydávanie dokladu o získanom vzdelaní 12](#_Toc525805168)

[STUPNE VZDELANIA NA ZÁKLADNEJ UMELECKEJ ŠKOLE 13](#_Toc525805169)

[FORMY VZDELÁVANIA 13](#_Toc525805170)

[ŠPECIFIKÁ VZDELÁVANIA 14](#_Toc525805171)

[HUDOBNÝ ODBOR 14](#_Toc525805172)

[TANEČNÝ ODBOR 14](#_Toc525805173)

[LITERÁRNO-DRAMATICKÝ ODBOR 14](#_Toc525805174)

[VÝTVARNÝ ODBOR 15](#_Toc525805175)

# VŠEOBECNÁ CHARAKTERISTIKA

Základná umelecká škola Budmerice bude škola s právnou subjektivitou od 1.9.2020, v právnych vzťahoch vystupuje škola vo vlastnom mene a má zodpovednosť vyplývajúcu z týchto vzťahov. Škola poskytuje umelecké vzdelanie na základnom stupni vzdelávania pre žiakov so zvýšeným záujmom a predpokladmi o umeleckú tvorbu. Vzdelanie sa realizuje v štyroch umeleckých odboroch: hudobnom, tanečnom, výtvarnom a literárno-dramatickom.

V chceme byť škola s dvojakou koncepčnou líniou:

* pripravovať na štúdium na stredné školy umeleckého zamerania a na konzervatóriá
* pripravovať amatérskych umelcov, ktorí sú schopní tvoriť a zároveň umenie prijímať

## Formy štúdia a dĺžka štúdia

Štúdium sa v ZUŠ Budmerice sa bude organizovať ako:

a) prípravné

b) základné

c) štúdium pre dospelých

**a)** Prípravné štúdiummá najviac dva ročníky. Je určené predovšetkým deťom predškolského veku ako aj deťom 1. a 2. ročníka ZŠ na intenzívne diagnostikovanie umeleckých schopností dieťaťa a jeho následné zaradenie do príslušného umeleckého odboru. Škola na základe uvedeného spolupracuje s materskou školou v obci Budmerice.

**b)** Základné štúdium je určené pre žiakov, ktorí preukázali požadovanú úroveň umeleckých schopností, zručností a návykov umožňujúcu ich ďalší úspešný rozvoj v príslušnom umeleckom odbore. Člení sa na dva stupne:

- I. stupeň má najviac deväť ročníkov a člení sa:

na prvú časť, ktorá má spravidla štyri ročníky a žiak po jeho úspešnom ukončení získa *primárne umelecké vzdelanie – ISCED 1B*

na druhú časť, ktorá má spravidla päť ročníkov a žiak po jeho úspešnom ukončení získa *nižšie sekundárne umelecké vzdelanie – ISCED2B*

II. stupeň má najviac štyri ročníky a organizuje sa pre žiakov stredných škôl

**c)** Rozšírené štúdiumje určené pre žiakov, ktorí v základnom štúdiu preukážu mimoriadny talent, nadanie a výborné študijné výsledky

**d)** Skrátené štúdium– v ňom sa žiaci pripravujú na štúdium na stredných a vysokých školách pedagogického a umeleckého zamerania

**e)** Štúdium pre dospelýchmá najviac štyri ročníky. Je určené pre občanov, ktorí si chcú doplniť alebo rozšíriť svoje umelecké vzdelanie.

# KOMPETENCIE

Všeobecné kompetencie

Všeobecné kompetencie sú tie, ktoré nie sú charakteristické pre umelecké vzdelávanie, ale ktoré sú nevyhnutné pre rôzne činnosti, vrátane umeleckých aktivít.

#### Učiaci sa rozvíja všeobecné kompetencie tak, aby dokázal:

* získavať uvedomene nové vedomosti a zručnosti,
* opakovať si osvojené vedomosti a dopĺňať si ich,
* uvedomovať si stratégie učenia pri osvojovaní si nových poznatkov daného umeleckého
* odboru,
* opísať rôzne stratégie učenia s cieľom pochopiť ich a používať,
* pochopiť potrebu vzdelávania sa v umeleckom odbore,
* dopĺňať si vedomosti a rozvíjať motorické zručnosti, prepájať ich s poznaným, systematizovať
* ich a využívať pre svoj ďalší rozvoj a reálny život,
* kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
* udržať pozornosť pri prijímaní poskytovaných informácií,
* pochopiť zámer zadanej úlohy,
* účinne spolupracovať vo dvojiciach i v pracovných skupinách,
* aktívne a často využívať doteraz osvojené poznatky,
* využívať dostupné materiály pri samostatnom štúdiu,
* byť otvorený kultúrnej a etnickej rôznorodosti.

#### Sociálne kompetencie

* Vytvárame vhodné príležitosti na kooperáciu medzi žiakmi
* Systematicky motivujeme žiaka a rozvíjame jeho kreatívne schopnosti pomocou zaujímavých úloh
* Učíme žiakov komunikácii v rámci tvorby skupinových projektov
* Vedieme žiakov k sústavnému rozširovaniu slovnej zásoby potrebnej v odbornej komunikácii
* Učíme žiakov počúvať prejavu druhých ľudí, rozumieť im a vhodne na ne reagovať.

#### Kompetencie sociálne a personálne

* Spoločne so žiakmi sa usilujeme o vytváranie prijemnej atmosféry v pracovnej skupine
* Spoločne so žiakmi dodržujeme pravidlá pre prácu v týme
* Vedieme žiakov k tomu, aby hodnotili svoju činnosť
* Vedieme žiakov k vzájomnej spolupráci
* Pobádame žiakov k tomu, aby sa nebáli požiadať o pomoc alebo pomoc poskytnúť

#### Kompetencie k celoživotnému učeniu sa

* Žiak je motivovaný k samostatnej tvorivej činnosti
* Vedieme žiakov k vyhľadávaniu informácii a ich využívaniu v procese učenia
* Učíme žiakov používať rôzne informačné zdroje (literatúra, učebnice, internet atď.)
* Použitím pútavých metód učenia vytvárame pozitívny vzťah žiaka k učeniu.
* Vedieme žiakov k tomu, aby využívali osvojené poznatky ako prostriedok pre svoj ďalší rozvoj,
* ako prostriedok pre prístup k informáciám z iných oblastí

#### Kompetencia riešiť problémy

* Učíme žiakov rozpoznať a pochopiť rôzne problémové situácie a nájsť spôsob riešenia
* U žiakov rozvíjame a podporujeme snahu samostatne riešiť problémy

#### Občianske kompetencie

* Vedieme žiakov k rešpektovaniu druhých ľudí a ich názorov, tradícii, historického a kultúrneho
* dedičstva rôznych národov
* Učíme žiakov chápať základne kultúrne rozdiely svojej krajiny a iných krajín

#### Pracovné kompetencie

* Učíme žiakov efektívne organizovať svoju prácu
* Dbáme o systematickú prácu žiakov na vyučovaní aj pri vzdelávaní doma
* Vedieme žiakov k bezpečnému a efektívnemu používaniu vybavení v triede, k dodržovaniu

vymedzených pravidiel a plnení povinností.

#### Komunikačné zručnosti

* Vedieme žiaka správne formulovať svoje myšlienky
* Vedieme žiakov k spisovnému vyjadrovaniu a používaniu vhodnej odbornej terminológie

nadobudnutej v príslušnom umeleckom odbore

#### Jazykové kompetencie

* Učíme žiakov osvojovať si inojazyčnú terminológiu a využívať ju ako prirodzenú súčasť svojej práce
* Učíme žiakov k využívaniu cudzojazyčných zdrojov, ako prostriedkov pre získavanie nových informácií

## KĽÚČOVÉ KOMPETENCIE V ZÁKLADNOM UMELECKOM VZDELÁVANÍ

Sú kompetencie špecifické a predstavujú súhrn vedomostí, zručností a postojov dôležitých pre rozvoj žiaka po stránke umeleckej a pre jeho budúce uplatnenie v praktickom i profesijnom živote. Sú vyjadrením schopností žiaka tvoriť, vnímať umelecké dielo a interpretovať ho. Umožňujú mu tak vytvárať si pozitívny vzťah k umeniu a kultúre, k ostatným ľuďom i k sebe samému. Utváranie a rozvíjanie kľúčových kompetencií je celoživotným procesom.

**a)** Primárne umelecké vzdelanie

Po ukončení primárneho umeleckého vzdelania majú žiaci schopnosť logicky uvažovať, ovládajú

základy hudobnej, výtvarnej, literárno-dramatickej a tanečnej štruktúry, terminológiu a gramotnosť podľa učebných osnov, sú schopní verbálne vyjadriť svoje pocity a postrehy vzťahu výrazových prostriedkov hudby, výtvarného umenia, tanca a slova a ich účinku na seba a na poslucháča. Ovládajú techniku umeleckej tvorby alebo interpretácie na vekovo primeranej úrovni v súlade s učebnými osnovami a individuálnymi dispozíciami žiakov.

**b)** Nižšie sekundárne umelecké vzdelanie

Po jeho ukončení majú žiaci schopnosť logicky uvažovať, ovládajú na vyššej úrovni základy hudobnej, výtvarnej, literárno-dramatickej a tanečnej štruktúry, ovládajú terminológiu a gramotnosť podľa učebných osnov, sú schopní verbálne a neverbálne vyjadriť svoje pocity, a postrehy vzťahu výrazových prostriedkov hudby, výtvarného umenia, tanca, slova a ich účinku na seba a na diváka. Majú prehľad o historickom vývoji umenia v danom odbore, umeleckých štýloch, formách a tvorcoch. Sú schopní samostatne získavať, spracovať a vyhodnotiť informácie.

Ovládajú techniku umeleckej tvorby alebo interpretácie na vekovo primeranej úrovni v súlade

s učebnými osnovami a individuálnymi dispozíciami žiakov.

## PRIEREZOVÉ TÉMY

V rámci predmetu je venovaná pozornosť čiastkovým aspektom Multikultúrnej výchovy, Osobnostnej a sociálnej výchovy, Mediálnej výchovy a Estetickej výchovy.

* Multikultúrna výchova - poznávanie a porovnávanie umeleckých prejavov rôznych národností a kultúr
* Osobnostná a sociálna výchova - sebapoznanie a seba poňatie žiaka ako súčasti sociálnych skupín
* Mediálna výchova - rozvíjanie kritického myslenia pri práci s rôznymi zdrojmi informácii, poznatkov a skúseností
* Estetická výchova – posilňovanie kladného vzťahu k umeniu, rozvoj estetického vkusu

## VLASTNÉ ZAMERANIE ZUŠ Budmerice

Cieľom Základnej umeleckej školy Budmerice je uberať sa týmito základnými líniami:

- rozvoj umeleckého vzdelania detí a mládeže v obci Budmerice a okolí

- vybudovanie umeleckých súborov žiakov na pôde ZUŠ v Budmericiach

- zachovávanie ľudových tradícií so zameraním na trnavský región

Moderná doba nám denne prináša množstvo nových informácií z oblasti informačných technológií. Pod ich vplyvom sa z bežného života postupne vytrácajú základné morálne hodnoty spoločnosti, ako sú rodina, priatelia a celkový spoločenský život, čo spôsobuje značné obmedzovanie komunikácie medzi ľuďmi aj v takých malých spoločenských skupinách akými sú rodiny. ZUŠ prostredníctvom rozvíjania umeleckého talentu našich detí, môže pomáhať rozvíjať aj tieto komunikačné schopnosti. Vznik detského inštrumentálneho súboru a detského speváckeho zboru pri ZUŠ je jedným z prostriedkov ako to dosiahnuť. Hlavným cieľom detského speváckeho zboru je návrat ku koreňom – k ľudovým tradíciám, ktoré formovali slovenský národ. Slovenské ľudové tradície boli súčasťou každodenného života slovenskej rodiny, pomáhali jej prekonávať ťažkosti bežného života, rodinné tragédie a boli súčasťou všetkých rodinných osláv ako i celkového spoločenského, náboženského i politického života svojej doby.

## VEĽKOSŤ A VYBAVENIE ŠKOLY

Centrálne vyučovanie školy je realizované v budove ZŠ v Budmericiach, Budmerice 430, 900 86 Budmerice

#### Školský manažment:

* kancelária riaditeľa školy

#### Učebne na ZUŠ Budmerice

* triedy - učebne pre vyučovanie hry na hudobnom nástroji 3
* odborné učebne pre vyučovanie hudobnej náuky 1
* odborná učebňa pre vyučovanie výtvarného odboru 1

#### Ďalšie priestory na ZUŠ v Budmericiach

* koncertná miestnosť 1
* hygienické priestory /WC/ pre žiakov, pedagógov 3

Priestory školského manažmentu sú vybavené prístupom na internet. Škola má k dispozícii kopírku, tlačiarne a fax. Každá z učební je vybavená potrebnými pomôckami a hudobnými nástrojmi podľa typu vyučovaného predmetu.

# 

# PERSONÁLNE ZABEZPEČENIE

### VEDENIE ŠKOLY:

PaedDr. Mária Kubovičová

### PEDAGOGICKÍ ZAMESTNANCI:

|  |  |  |
| --- | --- | --- |
| Priezvisko | Meno | Funkcia |
| Hamzová | Petra | Výtvarný odbor |
| McCauley | Marta | učiteľ hudobnej teórie, hra na zobcovej flaute, hra na priečnej flaute |
| Ozimyová | Zuzana | Hra na klavíri |
| Vantová | Ida | Tanečný odbor |
| Ozimyová | Zuzana | Hra na husliach |
|  |  | Hra na akordeóne |
| Ondriáš | Tomáš | Spev |
| Sabová | Petra | Literárno- dramatický odbor |
| Slávik | Ondrej | Hra na bicích nástrojoch |

# TECHNICKO - HOSPODÁRSKI A PREVÁDZKOVÍ ZAMESTNANCI:

* Barbora Soradová , ekonómka školy

# VNÚTORNÝ SYSTÉM KONTROLY A HODNOTENIA ZAMESTNANCOV ŠKOLY

**Vnútroškolský systém kontroly** je vypracovaný na základe analýzy výchovno-vzdelávacieho

procesu a z nej vyplývajúcich pozitívnych i negatívnych javov v koncepcii vyučovania jednotlivých predmetov. Vnútroškolská kontrola obsahuje zamerania na určité ciele, ich hodnotenie, ako aj termíny uložených opatrení a ich kontroly

Plán vnútroškolskej kontroly je súčasťou plánu práce školy.

*Cieľ kontroly je zameraný na model dobrého a plynulého vyučovania, získavania prehľadu o*

*metodickej pripravenosti učiteľov, ako aj prehľad o úrovni v jednotlivých triedach, oddeleniach a*

*odboroch.*

Vnútroškolská kontrola a hodnotenie sú rozdelené do 5 oblastných kritérií:

- kontrolná činnosť zamestnancov školy (pedagogických aj nepedagogických)

- hospitačná činnosť

- hodnotenie komisionálnych skúšok a výchovno-vzdelávacích výsledkov

- hodnotenie koncertov, verejných vystúpení, súťaží a p.

- hodnotenie školy - evalvácia

## Kontrolná činnosť zamestnancov školy

**Ciele:**

- kontrola triednej dokumentácie, vyplnenie individuálneho triedneho listu;

- vyplnenie študijného učebného plánu žiaka(triedy) na I. a II. polrok, stanovenie si cieľa;

- kontrola ostatných dokumentov

- vyplňovanie katalógov, vysvedčení, a ostatných školských dokumentov;

- kontrolná činnosť zameraná na dodržiavanie pracovného času;

- kontrola rozvrhov hodín s dohliadnutím na psychohygienické požiadavky (rozloženie prestávok medzi vyučovacími hodinami);

Kontrolnú činnosť školy vykonávajú:

* riaditeľka školy

## Hospitačná činnosť

Sledovanie kvality výchovno-vzdelávacej práce pedagóga na vyučovacích hodinách v skupinovom ako aj v individuálnom vyučovaní.

#### Skupinové vyučovanie:

- splnenie cieľa vyučovacej hodiny, plnenie tematického plánu;

- obsahová stránka (odborná úroveň, terminológia, voľba rozsahu, nadväznosť vyučovania);

- uplatnenie didaktických zásad (výber a práca s didaktickou technikou, učebné pomôcky);

- aktivizácia triedy, kontakt so žiakmi, spätná väzba;

- úroveň vedomostí vo vzťahu k učebným osnovám;

- vystupovanie, rečová kultúra, intenzita, modulácia, intonácia, grafický prejav vyučujúceho;

- časové rozdelenie vyučovacej hodiny, dodržiavanie rozvrhu hodín;

- dochádzka žiakov, uplatnenie zásad hodnotenia;

- záverečné hodnotenie a poznámky;

#### Individuálne vyučovanie :

- príprava žiaka na vyuč. hodiny;

- činnosti pedagóga (komunikácia učiteľa, spôsob vedenia vyučovacej hodiny, odovzdávanie

vedomostí, zručností nástrojovej hry, rozbor skladby (etudy, prednesu), výrazové prostriedky,

príprava na vystupovanie atď..

- činnosti žiaka (sledovanie domácej prípravy na vyuč. hodiny, reakcie na podnety vyučujúceho,

osvojovanie si zručností nástrojovej hry, aktivita žiaka a vzájomná komunikácia s vyučujúcim;

- hodnotenie žiaka (ústne - vyzdvihnutie kladných stránok hodiny, pochvala za prevedenie

skladbičky, ale aj vytknúť negatíva, chyby a opatrenia na opravy);

- hodnotenie vyučujúceho - motivácia žiaka, rečový prejav, celkový dojem

#### Hospitačnú činnosť vykonávajú:

* riaditeľka školy,
* vedúci umeleckých odborov

Výsledky hospitácií sú vyhodnocované na zasadnutiach pedagogickej rady.

## Hodnotenie komisionálnych skúšok

Žiak sa klasifikuje na základe výsledkov komisionálnej skúšky, ktorú hodnotí 3 členná komisia

menovaná riaditeľom školy. Klasifikačné stupne určuje Vyhláška č.324/2008 o základných

umeleckých školách a je stanovená nasledovne:

1.stupeň - výborný

2.stupeň - chválitebný

3.stupeň - uspokojivý

4.stupeň - neuspokojivý

Žiaci prípravného štúdia sa hodnotia slovne na predpísanom tlačive (viď spôsob ukončovania štúdia).

## Hodnotenie koncertov a verejných vystúpení

Hodnotenie školských akcií sa koná pravidelne na pracovných poradách. Vedenie školy zhodnotí

všetky pozitíva a negatíva, od organizačného zabezpečenia až po interpretačné výkony žiakov.

## Hodnotenie školy - autoevalvácia (sebahodnotenie)

Sebahodnotenie školy je hodnotiaci proces, ktorého hlavným cieľom je dopad výsledkov na ďalšie skvalitnenie práce školy.

- Kvalitné hodnotenie školy je základom dobrej práce, ale len vtedy, keď si dokážeme odpovedať na základné otázky:

* Čo hodnotíme?
* Prečo hodnotíme?
* Ako hodnotenie ovplyvní našu ďalšiu činnosť?

Sebahodnotenie nie je samoúčelný proces, ale má poskytnúť kvalitnú a čo najobjektívnejšiu spätnú väzbu. Treba dbať na zásady:

- naučiť sa uvedomovať si nedostatky

- odhalenie a pomenovanie príčin nedostatkov

- zvolenie nových, účinnejších postupov na ich odstránenie

## Spôsob ukončovania výchovy a vzdelávania a vydávanie dokladu o získanom vzdelaní

Žiak školy sa klasifikuje na základe výsledkov komisionálnej skúšky:

a) ak vykoná záverečnú skúšku z hlavného predmetu

b) ak je zaradený do vyššieho ročníka bez absolvovania predchádzajúceho ročníka

c) ak je zaradený do vyššieho ročníka na konci prvého polroka predchádzajúceho ročníka (kontrahujúci žiaci)

d) ak vykoná opravné skúšky

e) pri postupových skúškach z hlavného predmetu na zaradenie do rozšíreného štúdia

f) ak žiak alebo jeho zákonný zástupca požiada o preskúšanie alebo keď sa preskúšanie vykoná

z podnetu riaditeľa školy

Podmienky pre zvládnutie skúšobnej látky určujú učebné osnovy pre jednotlivé predmety a odbory a sú individuálne zvolené triednym učiteľom.

Triedny učiteľ vyplní **vysvedčenie** žiakom základného štúdia a štúdia pre dospelých na predpísanom tlačive schválenom ministerstvom školstva. Škola ho vydá žiakovi na konci prvého polroka na určitý čas a na konci druhého polroka natrvalo.

Záverečné vysvedčenie škola vydá po:

* ukončení prvej časti prvého stupňa základného štúdia- vysvedčenie s doložkou o získanom vzdelaní,
* druhej časti prvého stupňa základného štúdia- vysvedčenie s doložkou o získanom vzdelaní
* druhého stupňa základného štúdia
* po ukončení štúdia pre dospelých

Na vysvedčení sa uvádza klasifikácia z predmetov uvedených vo vzdelávacom programe príslušného odboru vzdelávania podľa príslušného ročníka, ktorý žiak navštevoval a jeho celkové hodnotenie v príslušnom školskom roku. O prospechu a správaní žiaka informuje jeho zákonného zástupcu triedny učiteľ alebo riaditeľ školy.

# STUPNE VZDELANIA NA ZÁKLADNEJ UMELECKEJ ŠKOLE

Základné umelecké vzdelanie môže žiak získať úspešným absolvovaním vzdelávacieho programu

odboru vzdelávania v základnej umeleckej škole.

Člení sa na:

a) Primárne umelecké vzdelanie, ktoré žiak získa úspešným absolvovaním posledného ročníka vzdelávacieho programu pre prvú časť prvého stupňa základného štúdia základnej umeleckej školy. Dokladom o získanom stupni je vysvedčenie s doložkou

b) Nižšie sekundárne umelecké vzdelanie, ktoré žiak získa úspešným absolvovaním

posledného ročníka vzdelávacieho programu pre druhú časť prvého stupňa základného štúdia základnej umeleckej školy. Dokladom o získanom stupni vzdelania je vysvedčenie

s doložkou.

# FORMY VZDELÁVANIA

V hudobnom odbore, pri vyučovaní hry na nástroj prebieha výchovno-vzdelávací proces **formou**

**individuálneho vyučovania,** t.j. pedagóg v rámci časovej dotácie určenej učebnými plánmi pre

jednotlivé vyučovanie hry na hudobný nástroj pracuje so žiakom samostatne. V tanečnom odbore, výtvarnom a literárno-dramatickom odbore prebieha vyučovací proces formou **skupinového vyučovania.** Počet žiakov v skupinách určujú učebné plány.

# ŠPECIFIKÁ VZDELÁVANIA

ISCED IB zadeľuje siedmy rok dieťaťa pre štúdium v prvom ročníka. Predpokladáme, že do ZUŠ bude prichádzať čoraz viac detí v tomto veku, avšak bez absolvovania prípravného štúdia. Pre takýchto záujemcov je vytvorená samostatná skupina (resp. skupiny), pričom učivo v prvých týždňoch je upravené tak, aby neboli ochudobnení o základ zo štúdia PŠ. Ďalšou z možností vyrovnania deficitu aktivít prípravného štúdia je účasť detí na hodinách *pohybovej výchovy.* Na týchto hodinách, podobne ako v prípravnom štúdiu, pracujú žiaci s ,,hudobným materiálom“ hravou formou, ako aj cez pohyb – resp. hudobno-pohybovými aktivitami, akými sú spev, pohyb, tanec, rytmika.

Štátny vzdelávací program Slovenskej republiky schválený MŠ v roku 2008 umožňuje školám okrem úpravy obsahu vyučovania do výšky 30% celkového rozsahu aj *doplňujúce formy vzdelávania*. Cieľom tohto vzdelávania je ďalší vedomostný rozvoj žiaka. Obsah vzdelávania je spravidla špecifikovaný na základe individuálneho školského programu vzdelávacej inštitúcie. Vzdelávanie je realizované formou samostatných vyučovacích hodín a to nad rámec povinného vzdelávania.

# HUDOBNÝ ODBOR

Hudobný odbor v ZUŠ v Budmericiach chce poskytovať výučbu v hre na nasledovných hudobných nástrojoch

* **klavír**
* **akordeón**
* **husle**
* **zobcová flauta**
* **priečna flauta**
* **trúbka**
* **spev**
* **bicie nástroje**

# TANEČNÝ ODBOR

Štúdium v tanečnom odbore vyžaduje nielen talent ale aj sebadisciplínu, vytrvalosť a usilovnosť.

Napriek tomu je pohyb najmä deťom veľmi blízky. Pohybom vyjadrujú pocity, nálady, dramatický dej a zhmotňujú a rozvíjajú vlastnú fantáziu. Počas štúdia sa žiaci učia viaceré druhy tanca: klasický, ľudový, kreatívny a džezový.

Vyučovanie sa realizuje v 2 skupinách podľa vekového zloženia žiakov.

# LITERÁRNO-DRAMATICKÝ ODBOR

Literárno-dramatický odbor rozvíja u detí dramatické, rytmicko-pohybové cítenie, rečové, prednesové a tvorivé slovné schopnosti. Vedie žiakov ku kultivovanému prejavu a vychováva vnímavých a umelecky vyspelých divákov a čitateľov. Štúdium sa delí na oddelenie dramatické a slovesné so zameraním na záujmovú umeleckú činnosť a prípravu na stredné a vysoké školy s umeleckým zameraním. Odbor vychováva zo žiakov budúcich amatérskych divadelníkov, režisérov, recitátorov, moderátorov a hercov, ale aj vnímavých vyspelých divákov a čitateľov.

Žiaci sú rozdelení do 2 skupín podľa vekového zloženia.

# VÝTVARNÝ ODBOR

Vyučovací proces je zameraný na rozvoj výtvarnej kreativity, integrujúc zložky citovej a rozumovej výchovy. Individuálny prístup k žiakom prispieva k zvládnutiu základných výtvarných techník: kresby, maľby, grafiky, modelovania a pod. Výtvarné prostriedky a kompozičné princípy v príslušnom materiáli napomáhajú k postupnému utváraniu si vlastného výtvarného názoru. Profilácia štúdia je zameraná nielen na talentované deti, ale umožňuje aktivovať aj spontánny záujem každého žiaka o výtvarné sebavyjadrenie.